CELEX: 62020CN0391
Language: el
Date: 2020-07-29 00:00:00
Title: Υπόθεση C-391/20: Αίτηση προδικαστικής αποφάσεως την οποία υπέβαλε το Satversmes tiesa (Λετονία) στις 29 Ιουλίου 2020 –Boriss Cilevičs κ.λπ. κατά Latvijas Republikas Saeima

26.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/6
            
         
      Αίτηση προδικαστικής αποφάσεως την οποία υπέβαλε το Satversmes tiesa (Λετονία) στις 29 Ιουλίου 2020 –Boriss Cilevičs κ.λπ. κατά Latvijas Republikas Saeima
      (Υπόθεση C-391/20)
      (2020/C 359/10)
      Γλώσσα διαδικασίας: η λετονική
      
         Αιτούν δικαστήριο
      
      Satversmes tiesa (Συνταγματικό Δικαστήριο)
      
         Διάδικοι στην υπόθεση της κύριας δίκης
      
      
         Αιτούντες: Boriss Cilevičs, Valērijs Agešins, Vjačeslavs Dombrovskis, Vladimirs Nikonovs, Artūrs Rubiks, Ivans Ribakovs, Nikolajs Kabanovs, Igors Pimenovs, Vitālijs Orlovs, Edgars Kucins, Ivans Klementjevs, Inga Goldberga, Evija Papule, Jānis Krišāns, Jānis Urbanovičs, Ļubova Švecova, Sergejs Dolgopolovs, Andrejs Klementjevs, Regīna Ločmele-Luņova, Ivars Zariņš
      
         Εκδόν την προσβαλλόμενη πράξη όργανο: Latvijas Republikas Saeima (Λετονικό Κοινοβούλιο)
      
         Προδικαστικά ερωτήματα
      
      
                  1)
               
               
                  Συνιστά ρύθμιση όπως η επίμαχη στην κύρια δίκη περιορισμό της ελευθερίας εγκαταστάσεως που κατοχυρώνεται στο άρθρο 49 της Συνθήκης για τη Λειτουργία της Ευρωπαϊκής Ένωσης ή, επικουρικώς, της ελεύθερης παροχής υπηρεσιών την οποία εγγυάται το άρθρο 56 [της εν λόγω Συνθήκης], καθώς και της επιχειρηματικής ελευθερίας που προστατεύεται από το άρθρο 16 του Χάρτη των Θεμελιωδών Δικαιωμάτων της Ευρωπαϊκής Ένωσης;
               
            
                  2)
               
               
                  Ποια στοιχεία πρέπει να λαμβάνονται υπόψη κατά την εκτίμηση του δικαιολογημένου, κατάλληλου και αναλογικού χαρακτήρα μιας τέτοιας ρύθμισης σε συσχετισμό με τον θεμιτό σκοπό της που ανάγεται στην προστασία της επίσημης γλώσσας ως εκδήλωσης της εθνικής ταυτότητας;